《次韵邵子非见贻一首》
宋代·刘一止

梦想风神不记春，相逢欲看梦中因。安知晚岁归吴客，却见当时入洛人。

赋似文园真有气，诗非子建谅谁亲。会须剪烛西窗语，莫怪长头酒事频。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。